སློབ་ཚན་གྱི་རྩ་འཛིན་ནི་ངེས་པར་དུ་སློབ་གཉེར་བ་སྒེར་སོ་སོའི་བསམ་པ་དང༌།ཚོར་བ།བྱ་སྤྱོད་རྣམས་ཡར་རྒྱས་དང་དེ་དག་ཕ་རོལ་པོར་གོ་བརྡ་འཁྲུལ་མེད་སྤྲོད་པའི་ནུས་པ་བསྐྱེད་བསྲིང་བྱ་རྒྱུར་ཕན་གྲོགས་སུ་འགྱུར་བ་ཞིག་དགོས།སློབ་ཕྲུག་ཚང་མའི་ཁམས་དང་མོས་པ་སོགས་དང༌།དེ་དག་གི་འཕེལ་རིམ་ཐ་དད་ཡིན་པས།སློབ་ཚན་གྱི་རྩ་འཛིན་ཡང་དེ་དག་ལ་གཞིགས་ཏེ་མིའི་སྤུས་ཚད་དང་རྣམ་དཔྱོད་རྩེ་ཕུད་དུ་སོན་ཐབས་ཤིག་ཏུ་འཆར་འགོད་བྱ་དགོས།འདིས་སློབ་མ་ཚོར་སྦྱང་བྱའི་དོན་དང་རྣམ་གྲངས་མང་པོར་རང་ངོས་ནས་རིགས་བསྒྲེས་ཏེ་ཕྱོགས་ཡོངས་ནས་བསམ་གཞིགས་དང་རྩལ་འདོན་བྱ་རྒྱུའི་ནུས་པ་བསྐྲུན་ཐུབ།